Die Australiese herdershond is 'n honderas wat as 'n werkshond geklassifiseer word en op plase in die Westelike gedeeltes van die Verenigde State van Amerika geteel is. Ondanks die naam, ook bekend as 'n Aussie, het die ras nie sy oorsprong in Australië nie. Hulle het hul naam te danke aan die vereenselwiging met die Australiese skaapherders wat na Amerika verhuis het.
Dekades lank is hierdie honde deur herders waardeer vir hulle inherente veelsydigheid en opleibaarheid. Ondangs die feit dat hulle bly werk as herdershonde en in herderskompetisies deelneem, het die ras ook aansien verwerf in ander rolle, te danke aan hulle opleibaarheid en begerigheid om te behaag. Hulle besit hoë aansien vir hulle vermoëns in gehoorsaamheidstoetse.
Soos alle werksrasse, het hierdie honde heelwat energie en dryfkrag en benodig gewoonlik 'n werk om te doen. Aussies blink gereeld uit in hondesporte soos honderatsheid ((en) agility), vliegbal ((en) flyball) en honde-frisbee. Hulle is ook baie suksesvol as soek-en-red-honde, ramphonde, snuffelhonde, gidshonde, dienshonde en terapiehonde.
Bowenal is hulle geliefde familiegenote. Aussies kan baie beskermend wees en mag dalk nie van vreemdelinge hou nie. Hulle sal ook probeer om as herder op te tree teenoor enige iets wat beweeg, insluitend mense en alle ander tipes diere.
↑ "FCI: Australian Shepherd Short Historical Survey".
↑ United States Australian Shepherd Association. "About Aussies".
McCormick, Marla. "Buster Alert".
Hartnagle, Carol Ann, Hartnagle, Ernest (2006). Total Australian Shepherd:Beyond the Beginning. Hoflin Publishing. ISBN 978-0-86667-072-2. AS1-onderhoud: meer as een naam: authors list (link)
Wikimedia Commons bevat media in verband met Australian Shepherd.
Ontsluit van "https://af.wikipedia.org/w/index.php?title=Australiese_herdershond&oldid=2018646"
Last edited on 24 Julie 2019, at 14:21